**April på Maurtua**

Håper alle har hatt en fin og trivelig påske. I mars måned har vi hatt påsken å se frem til. I smågruppene har vi hatt påskeaktivitet, der barna har malt kylling og limt på øyer og fjær. Ble de ikke fine vel! Onsdag 21. mars hadde vi påskefrokost i barnehagen. Det var utrolig koselig at så mange kom, det ble en helt spesiell og fin morgen for alle oss på Maurtua. Vi koste oss med god mat og drikke. Påskeharen kom på besøk, og hadde med seg sjokoladekjeks til alle. Kjempestas!

Barnehagedagen «La meg skape» Spiserommet ble laget om til et kunstnerisk malerom. Store ark på gulvet og maling i forskjellige farger. De eldste barna utfoldet seg i bare bleiene med hendene sine, føttene, magen, rumpa…..ja hele kroppen ble brukt. Det var kjempestas å få bade etterpå! De minste barna har behov for sanseopplevelser med ulike materialer; kjenne, lukte, føle, utforske……. De minste utforsket musikk og musikkinstrumenter.

Besøkene på stor avdeling går veldig fint. Barna leker godt, og noen ser ut til å finne seg godt til rette allerede. Andre synes det er trygt og godt å ha en voksen i nærheten. Besøkene fortsetter frem til sommeren, og vil etter hvert utvides i tid, slik at barna spiser lunsj med de store også.

 Mens de eldste er på stor avdeling har de minste rom for Toddlerlek. Godt for de små å ha hele avdelingen for seg selv. Toddlere har bevegelsestrang. De har «lopper» i blodet. De bare må bruke kroppene sine. De vil ikke bare se, de vil ta på, smake, gripe, stryke, klatre o.s.v. De minste barna lærer, erfarer og begriper verden gjennom sansene sine. Ellers har de minste hatt fokus på lek i smågrupper.

Turdagene har utgått, da vi har hatt tilvenning. Lucas begynner å finne seg godt til rette på Maurtua.

Vi har hatt fokus på egenskapen **nysgjerrighet**. Vi har undret oss sammen med barna. Vi har holdt på med såpebobler, laget regnbue av NonStop. Stas å få smake. Barna har fått erfare og sanse gjennom sansekasse; Ta på, føle, lukte og smake. Her var tema påske. Ellers har barna eksperimentert med flyt og synk. Hva er det som flyter i vannet? Hva synker?

I mars har vi hatt fokus på **fagområdet**  **språk, tekst og kommunikasjon**. Vi har hatt fokus på sang, musikk og regler. Vi bruker en del rim og regler. Ellers er vi daglig opptatt av å navngi og sette ord på det vi gjør og ser sammen med barna. Dette for å «bade» barna i språket, som stimulerer språkutviklingen. Musikk er med på å fremme glede, de får kjenne rytme og puls og bevegelighet av kroppen. Sang fremmer barnas språkutvikling, det lærer barna bedre å lytte og det fremmer barnas konsentrasjon. og mest av alt så er musikken med på å gi en god opplevelse for barna. –Jeg kan, jeg klarer og jeg mestrer!

Her er noen av sangene vi synger:

* Kom nå her
* Fantorangen; vil du være vennen min
* 10 små indianere
* Hasse Hare
* Jeg er ei lita marihøne
* Bonga Bonga
* Bikuben
* En er en og to er to

**April**

I april fortsetter vi å ha fokus på **fagområdet språk, tekst og kommunikasjon**. Å samtale om opplevelser, tanker og følelser er nødvendig for utvikling av et rikt språk. Tekst omfatter både skriftlige og muntlige fortellinger, poesi, dikt, rim, regler og sanger. Vi vil lese sammen med barna. Bøkene er lett tilgjengelige for barna. Noen av barna setter seg oppi kassen med bøkene.( De bader i bøkene). Vi vil også ha videre fokus på å bruke rim og regler, det gir barna erfaring med hvordan vi kan leke med språket.

Smart egenskapen vi har fokus på denne måneden er **Tålmodighet**. Det trenger vi når vi må vente på noe. Vi skal øve på tålmodighet sammen. Vi trenger tålmodighet ved bordet, påkledning, vente på å få vaske hendene, vente på disse, vente på sykkel, vente på å få gå ut og komme inn o.l.

Vi vil fortsette med Lille larven aldri mett. På torsdager blir han med på tur!

Store deler av hverdagen deler vi barna inn i smågrupper. Små barn har godt av få relasjoner for å oppleve trygghet. Det skaper mer ro og konsentrasjon for det enkelte barn i forhold til lek og aktivitet. Det fremmer kontakt og stimulerer til vennskap mellom barn. Det er større mulighet til å ha mange en til en situasjoner med barna, og dermed se hvert enkelt barn.

På tirsdager vil en liten gruppe være inne på formiddagen å leke i Ormabyen. Her er det fokus på lek! Vi vil rullere.

**Info:**

Nå er våren her! Vi er inne i en tid med store forandringer værmessig. Ha derfor både varme og tynne klær i garderoben. Dette er så viktig for at ditt barn skal få en god opplevelse av å være ute.

**Viktige datoer:**

Fredag 27.april er det fellessamling

Mandag 30. april blir **William 3år Hurra!!**

**Hilsen alle oss på Maurtua v/Nina**